علنات وزيرة الخارجية البلجيكية، صوفي فيلميس، أن مهام سفير بلجيكا لدى جمهورية كوريا الجنوبية، بيتر ليسكوهير ، سالات، بعدما بانت مراتو في فيديو كاتصرفق موظفة وسط بوتيك ديال الحوايج في العاصمة سيول. الواقعة طرات فشهر أبريل اللي داز، بعدما مشات السيدة اللي خدامة ف البوتيك تسولها على شي بياسة قيساتها، لكن زوجة الدبلوماسي البلجيكي، شيانكَ شيويه تشيو ، كعات ومن تما بدا الاعتداء. وبان في فيديو المراقبة أن مرات الدبلوماسي جرات الموظفة من يدها، وملي جات سيدة ثانية تفكهم جمعاتها معاها حتى هي بتصرفيقة. البوليس كانو توصلو بشكاية من الضحية و من بعد فتحو لونكيط وغادي يتبعو القضية مع السفارة البلجيكية باش استامعو لمرات السفير فهاد القضية خصوصا بعد القرار اللخر ديال الخارجية البلجيكية بإنهاء مهام سفيرهم ف سيول. 
سفير بلجيكا فـ كوريا الجنوبية طار من بلاصتو بعدما مراتو صرفقات موظفة فـ بوتيك ديال الحوايج – فيديو